JUČER nešto prije 21 sat došlo je do pucnjave nasred ulice u Splitu, a dvojica muškaraca su opljačkana.

Kako doznajemo od splitske policije, u Ulici Vrh Visoke nekoliko minuta prije 21 sat dvije nepoznate osobe uz prijetnju oružjem prišle su dvojici muškaraca i ispalile najmanje jedan hitac u zrak.

Jednome od njih otuđili su novac, a zatim su se udaljili s mjesta događaja.

Tekst se nastavlja ispod oglasa

Policija je izašla na teren i obavili su očevid.

U tijeku su intenzivne aktivnosti kako bi se pronašli počinitelji, rekli su za Index iz splitske policije.